作者:無名氏
標題:折紅梅
內容:倚花闌清曉，裴回探得，南枝初綻。通春意、漏巧鬥奇，東君首先回暖。盈盈素面。剛強點、胭脂深淺。是他自有，標格清香，恣千種妖饒，萬般閒雅。移時細看。算濃雪嚴霜，怎生拘管。也擬是、小桃未蕊，依約杏添清伴。笛聲休怨。怕恐使、群芳零亂。待須把酒，守著花枝，願期與花枝，久長相見。